NÁVRH

OBEC OBID

Všeobecne záväzné nariadenie  
č. 3/2022

o udržiavaní čistoty v obci



Návrh VZN

vyvesený na pripomienkovanie na úradnej tabuli obce dňa:

VZN schválené

Obecným zastupiteľstvom v Obide dňa:

VZN vyhlásené

po schválení obecným zastupiteľstvom vyvesením na úradnej tabuli obce dňa:

VZN účinné dňom:

Obec Obid v rámci výkonu samosprávy podľa článku 68 Ústavy Slovenskej republiky a podľa § 4 ods. 3 písm. g) a § 6 ods. 1 zákona č. 369/1990 Zb. o obecnom zriadení vydáva toto

**Všeobecne záväzné nariadenie obce Obid č. 3/2022**

**o udržiavaní čistoty v obci**

**Článok 1**

**Rozsah pôsobnosti**

Toto všeobecne záväzné nariadenie sa vzťahuje na reguláciu činností a stanovenie povinností na verejných priestranstvách[[1]](#footnote-1). Verejné priestranstvo definuje osobitný predpis[[2]](#footnote-2).

**Článok 2**

**Udržiavanie čistoty**

(1) Každý je povinný počínať si tak, aby svojím konaním nespôsobil znečistenie alebo poškodenie verejného priestranstva. Verejné priestranstvá je možné užívať len v súlade s ich účelom a príslušnými právnymi predpismi.

(2) Zakazuje sa na verejnom priestranstve:

1. ukladať a skladovať materiál všetkého druhu vrátane odpadu bez povolenia obce,
2. ukladať odpad vedľa nádob na ich zber,
3. odhadzovanie odpadkov a žuvačiek,
4. kŕmenie voľne sa pohybujúcich zvierat,
5. znečisťovanie pľuvaním, zvratkami, močením, fekáliami,
6. realizovať grafiti mimo obcou schválených miest,
7. vyklepávať a prášiť odevy, koberce a iné textílie mimo na to určených miest; uvedené platí a aj o týchto činnostiach z okien alebo balkónov, ak smerujú na verejné priestranstvo,
8. grilovať mimo na to určených miest,
9. umývať motorové vozidlá,
10. vypúšťať alebo vylievať odpadovú vodu, čistiace prípravky, rozpúšťadlá, farby, oleje a iné podobné látky,
11. spaľovať odpad,
12. vyberať predmety z nádob na komunálny odpad a triedený zber.

(3) Čistenie verejných priestranstiev zabezpečujú príslušní dodávatelia obce.

(4) Zimná údržba je zabezpečovaná podľa príslušného operačného plánu. Po jej skončení sa pristúpi k očisteniu od posypového materiálu.

**Článok 3**

**Záverečné ustanovenia**

(1) Toto všeobecne záväzné nariadenie bolo schválené obecným zastupiteľstvom dňa …....

(2) Toto všeobecne záväzné nariadenie nadobúda účinnosť dňa …....................

1. Poznámka – hoci to zákon o obecnom zriadení výslovne neuvádza, obec môže regulovať činnosti len na verejných priestranstvách. Priestranstvá verejnosti neprístupné (napr. ohradené pozemky v súkromnom vlastníctve) by sa takýmto spôsobom regulovať nemali. [↑](#footnote-ref-1)
2. § 2b ods. 2 zákona č. 369/1990 Zb. o obecnom zriadení [↑](#footnote-ref-2)